Vivo Y93 की कीमत हुई कम, जानें नया दाम  
Vivo Y93 को दिसंबर 2018 में लॉन्च किया गया था
Vivo Y93 एंड्रॉयड 8.1 ओरियो पर आधारित फनटच ओएस 4.5 पर चलता है
Vivo Y93 एक डुअल रियर कैमरा सेटअप वाला हैंडसेट है
चीनी कंपनी Vivo ने भारत में अपने स्मार्टफोन Vivo Y93 की कीमत कर दी है। वीवो वाई93 के 3 जीबी रैम और 4 जीबी रैम वेरिएंट को 1,000 रुपये सस्ते में बेचा जाएगा। Vivo Y93 को नई कीमत में कंपनी की वेबसाइट और अमेज़न इंडिया पर लिस्ट कर दिया गया है। यह स्मार्टफोन की कीमत में दूसरी कटौती है जिसे बीते साल दिसंबर में लॉन्च किया गया था। Vivo Y93 के दोनों वेरिएंट इसी तरह से पहले मार्च में 1,000 रुपये सस्ते हुए थे।
Vivo के मुताबिक, Vivo Y93 का 3 जीबी रैम और 32 जीबी स्टोरेज वेरिएंट अब 10,990 रुपये में उपलब्ध है। पहले इसकी कीमत 11,990 रुपये थी। इसी तरह फोन से 4 जीबी रैम और 64 जीबी स्टोरेज वेरिएंट को 11,990 रुपये में खरीदा जा सकता है। पहले यह 12,990 रुपये में बिकता था। चीनी कंपनी ने वीवो वाई93 के दाम कम किए जाने की पुष्टि Gadgets 360 से की है। हैंडसेट गुरुवार से ही नई कीमत में उपलब्ध रहेगा।
जैसा कि हमने आपको पहले बताया, नई कीमत कंपनी की वेबसाइट के अलावा अमेज़न इंडिया की साइट पर भी उपलब्ध है। ऑफलाइन स्टोर्स में भी फोन को नई कीमत में बेचा जा रहा है।
याद रहे कि Vivo Y93 को दिसंबर 2018 में लॉन्च किया गया था। इस वक्त 4 जीबी रैम वेरिएंट की कीमत 13,990 रुपये थी। कुछ दिनों बाद कंपनी ने इसका 3 जीबी रैम वेरिएंट 12,990 रुपये में उतारा। मार्च महीने हैंडसेट की कीमत में पहली बार कटौती की गई।

डुअल-सिम (नैनो) Vivo Y93 एंड्रॉयड 8.1 ओरियो पर आधारित फनटच ओएस 4.5 पर चलता है। इसमें 6.2 इंच का एचडी+ (720x1580 पिक्सल) हेलो फुलव्यू डिस्प्ले है। यह स्क्रीन 19:9 आस्पेक्ट रेशियो वाली है। वीवो वाई93 में ऑक्टा-कोर मीडियाटेक हीलियो पी22 प्रोसेसर का इस्तेमाल हुआ है। हीलियो पी22 प्रोसेसर के साथ फोन में 3 जीबी और 4 जीबी रैम दिए गए हैं। स्मार्टफोन की इनबिल्ट स्टोरेज के दो विकल्प हैं- 32 जीबी या 64 जीबी।
Vivo Y93 एक डुअल रियर कैमरा सेटअप वाला हैंडसेट है। फोन में 13 मेगापिक्सल का प्राइमरी सेंसर है और सेकेंडरी सेंसर 2 मेगापिक्सल का है। फ्रंट पैनल पर सेल्फी व वीडियो कॉलिंग के लिए 8 मेगापिक्सल का कैमरा दिया गया है। कनेक्टिविटी फीचर में 4जी वीओएलटीई, वाई-फाई, ब्लूटूथ वर्जन5.0, एफएम रेडियो, माइक्रो-यूएसबी के साथ ओटीजी सपोर्ट शामिल हैं। फोन में जान फूंकने के लिए 4,030 एमएएच बैटरी होगी।